Ada Prospero

Ada Prospero a l'era nà a Turin, an contrà XX dë stèmber 60, ai 23 ëd luj 1902.
Ij sò a j'ero dij comersant bonstasent con un negòssi ëd primissie bin anviarà.
La fija a l'ha frequentà ël liceo clàssich Vincenzo Gioberti.
Da giovo a l'é fasse armarché për dij bon talent musicaj ma, ëdcò possà da sò moros Piero Gobetti, a l'é peui anscrivusse a la facoltà ëd Litre e filosofìa.
A j'11 ëd gené 1923 Ada Prospero e Piero Gobetti as son mariasse.
Pì tard la cobia a l'é andàita a sté an n'alògg ëd contrà Fabro 6 e a l'ha avù un fieul, Paolo Ludovico.
Dël 1926 la fomna a l'é restà vidoa e a l'ha sërcà ëd seghité l'atività ëd sò òm.

Ada Prospero a l'é peui torna mariasse dël 1937 con Ettore Marchesini.
A l'é stàita vice-sìndich ëd Turin apress la Liberassion e a l'é stàita pressidentëssa nassional ëd l'UDI.

A patìa ëd problema ëd cheur e a l'é mòrta a Turin ai 14 ëd mars 1968.

 Scrit prinsipaj 
Cinque bambini e tre mondi (conta fantàstica, Turin, 1952)
Non lasciamoli soli (ansagg pedagògich, 1958)
Vivere insieme (ansagg pedagògich, Turin, 1960)

Prospero, Ada
Prospero, Ada